
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO LEKĖČIŲ SENIŪNIJOJE, SIRVYDŲ KAIME, PASKIRTIES PAKEITIMO DETALIOJO PLANO TVIRTINIMO 

2012 m. balandžio 13 d. Nr. T-167
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 str. 2 d. 5 p., 26 str. 4 d., Sveikatos apsaugos ministro 2004 m. rugpjūčio 19 d. įsakymu Nr. V-586 (Žin., 2004, Nr. 134-4878) patvirtintų Sanitarinių apsaugos zonų ribų nustatymo ir režimo taisyklių 3 p., rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83,8 p., 83.12 p., Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2012 m. balandžio 11 d. Teritorijų planavimo dokumento patikrinimo aktu Nr. TP1-692, nusprendžia:

1. Patvirtinti UAB „Saerimner“ nuosavybės teise turimo 31,2446 ha kitos (kitos specialios paskirties) paskirties žemės sklypo (kadastrinis Nr. 8460/0001:100), esančio Lekėčių seniūnijoje, Sirvydų kaime, paskirties pakeitimo į žemės ūkio paskirtį, nustatant specializuotų sodininkystės, gėlininkystės, šiltnamių, medelynų ir kitų specializuotų ūkių naudojimo būdą bei specializuotų augalininkystės ar gyvulininkystės ūkių naudojimo pobūdį, detalųjį planą (pridedama). 

2. Nustatyti 1500 m pločio gamybinio komplekso gamybinių ir komunalinių objektų sanitarinę apsaugos ir taršos poveikio zoną (pridedama).

